JohanHeinsen/ENO huggingface dataset:
Viborger Samler, 1848-02-21
Kiel, den 17de Febr. om Aftenen. Allerede igaar Eftermiddag, men endnu mere i Løbet af denne Dags Formiddag indtraf her til Staden flere Deputerede fra Slesvig og Holsteen og med dem mange anseete Mænd fra alle Egne i Landet. Forinden de Stænderdeputerede traadte sammen, afholdtes af et talrigt Selskab af herværende anseete Jndvaanere og de herværende Fremmede en Forsamling i et Privathuus hersteds, for i en Adresse til de legale Folkerepræsentanter at tolke Landets alvorlige Ængstelser, Ønsker samt Begjæring. Forsamlingen afholdtes og vedvarede fra Kl. 12 indtil Kl. 6 og fra Kl. 8 indtil Kl. 11. Resultatet af sammes alvorlige Debat var nærmest den Beslutning: at foretage det ved Patentet af 28de Jan. anordnede Valg af erfarne Mænd, men kun med den nedenstaaende bestemte, til den kgl. Valgcommissair rettede Erklæring, som ved Valghandlingen af enhver Deputeret skal føres til Protocollen og at enhver stændisk Deputeret er forpligtet til at afslaae Foretagelsen af et Valg, saasnart Valgcommissairen afslaaer Antagelsen af Reservationen: "Jkke som Deputeret, men som en af Hs. Majestæt til Udvælgelse af Raadgivere bestemt Valg. mand, vælger jeg, ledet af den Overbeviisning, at de Valgte – ihukommende Hertugdømmernes Rettigheder, paa hvilke jeg ved mit Valg hverken kan eller vil renoncere – fraraade Hs. Majestæt Jndførelsen af enhver, paa Jdeen om en dansk samlet Stat beroende Forfatning, som stridende imod Hertugdømmernes Ret og Jnteresser, og at de derimod ville underdanigst andrage paa et provisorisk Udkast til en constitutionel Forfatning for begge Hertugdømmerne." – Stændernes Enighed og Bestemthed har iblandt Folket vakt stor Glæde og stor Tillid til vor gode Sag. J et stort Gjæstebud i Harmonien, deeltoge foruden de Deputerede, mange tilstedeværende Gjæster og Jndvaanere i Kiel. De ved saadan Leilighed ellers saa hyppige Toast's forstummede idag, og kun i faa Ord talte Nogle om Enigheden, Villien og Kraften i Landet.
Viborger Samler, 1848-02-21
J en anden Correspondentartikel fra Kiel af 17de Februar omtales Discussionerne i den i et Privathuus afholdte Forsamling (man havde nemlig erholdt Underretning om, at Politiet vilde nedlægge Forbud imod Forsamlingens Afholdelse i Harmonien") angaaende en Adresse til de i Harmonien forsamlede Deputerede. Eenstemmig antoges en Adresse, hvori det hedder: "Naar De, høitagtede Medborgere, fatte den Beslutning ikke at vælge, da vil Folket give Deres Beslutning Kraft. Beslutte De derimod at vælge, da vil Folket vide, at Deikke ville vælge for at antage en Mægling angaaende det Uforenelige. De ville ikke vælge for kun at deeltage i Oprettelsen af en Fælleds-Stat (Gesammtstaat) og i vor Landrets Tilintetgjørelse. De ville kun vælge for høitidelig for Monarkens hellige Person at fraraade en Forbindelse med Danmark, som staaer i Strid med Hertugdømmernes Selvstændighed. De ville kun vælge for at udtale for Monarken Landets Ret til Gjenoprettelsen af en constitutionel Forfatning.
Viborger Samler, 1848-02-21
Viborg. Efter Forlydende vil de Stænderdeputeredes Møde hersteds ikke finde Sted før i Slutningen af Marts Maaned. At, som der siges, de Geistliges Møde først vil foregaae flere Dage efter de Deputeredes Valg, kan vel neppe antages, da det for Sagens Skyld synes mere rimeligt at Valgene berammedes saaledes, at der, forinden disse foregik, gaves de forskjellige Stænder Leilighed til deres Jdeers gjensidige Udvexling om hvilke Mænd, Valget bør falde paa Udnævnelser.
Viborger Samler, 1848-02-21
Hs. Maj. Kongen har allernaadigst udnævnte Allerhøistsammes Privatsecretair C. Berling til Justitsraad med Rang 5te Classe Nr. 3 efter Rangforordningen; Undercancellist ved det Kgl. slesvig-holsteen lauenborgske Cancelli, H. W. D. Castens, til Branddirecteur i Tønder Amt, mod at han stiller befalet Sikkerhed for Oppebørslerne, samt allernaadigst tilladt: Cand. philos. H. C. Andersen at anlægge og bære den ham af H. K. H. Storhertugen af Sachsen Weimar=Eisenach tildeelte hvide Falk Ordens Ridderdecoration af 1ste Classe.
Viborger Samler, 1848-02-21
Copulerede paa Frysenborg, den 16de Februar: Hr. Kammerherre Reedz til Palsgaard og Comtesse Adelheid FrysArrarissaugere.
Viborger Samler, 1848-02-21
At Landsoverretsprocurator Jacob Nyboe, i Gaar Morges Kl. 4 1/2, efter flere Aars Stagelighed og lang Tids Sygeleie, omskiftede Tiden med Evigheden i en Alder af 64 Aar, oc derved naaede Opfyldelsen af sit inderligste Ønske, at befries fra det jordiske Baand, der haardt trykkede ham, bekjendtgjøres for hans fraværende Familie og Venner af Undertegnede, hos hvem han i en Række af Aar har boet. Hans forgængelige Legeme hvile i Fred! Hans Sjæl nad den Alforbarmendes Naade. hvorom han paa sit Yderste med dyb Følelse, bad, Viborg, den 17de Febr. 1818. Hans Nielsen. Den bebyggede Deel af Gaarden, den saakaldte gamle Amtstue, i Viborg, kan underhaanden faaes tilkjøbs, enten samlet eller i enkelte Parceller, naar man desangaaende henvender sig til Apotheker Bagger i Viborg.
Viborger Samler, 1848-02-21
Bekjendtgjørelse. At der Løverdagen den 26de d. M. intet Udsalg maa holdes paa Torvet her i Byen, og at i dets Sted Fredagen den 25de d. M. bestemmes til Torvedag for indeværende Uge, bliver herved bekjendtgjort. Politiekammeret i Viborg, den 21de Februar 1848. Chr. Koefoed.
Viborger Samler, 1848-02-21
Med Gaars Pakkepost er arriVII. veret sorte Silke=Kjoletøier, Krave Tørklæder, sorte Silke-Herre-Tørklæder, Alt i forskjellige Qvaliteter, og sælges billigt af Viborg, den 18de Februar 1848. M. N. Samson. Afvigte Mandag den 7de De, er en Støvle tabt paa Veien fra Viborg til Ravnstrup. Finderen bedes at aflevere den hos Hr. Cl. Handberg i Viborg, der herfor udbetaler en Douceur.
Viborger Samler, 1848-02-21
Et Sæt brugt Seletøi, men særdeles godt, er til Salg R. Lund, boendes paa Torvet.
Viborger Samler, 1848-02-21
Et nyt og malet Stolpe-Sengested er at faae tilkjøbs. Bogtrykkeriet anviser.
Viborger Samler, 1848-02-21
Placat. Tirsdagen den 29de d. M., om Formiddagen Kl. 10, bliver i Høiberg Skole, efter Vedkommendes Begjæring, afholdt Licitation over Opførelsen af en nye grundmuret Skolebygning i Høiberg paa 10 Fag, efter Tegning, Overslag og Conditioner, som bekjendtgjøres ved Licitationen og forinden ere til Eftersyn hos Formanden for Høiberg og Elsborg Sogneforstanderskab. Det bemærkes, at de fleste Materialier til Bygningen blive leverede af Forstanderskabet. Naar Licitationen er tilendebragt, afholdes Auction over 9 Fag af Skolens Udhuus til Nedbrydelse. Lysgaard og Hids Herreders Contoir. Holgersdal, den 12te Februar 1848. Haxthausen.
Viborger Samler, 1848-02-21
Jndkaldelse.
Viborger Samler, 1848-02-21
At en Skiftesamling er berammet at afholdes paa Skive Raadstue Onsdagen den 15de Marts førstk., om Formiddagen Kl. 9, i Viceconsul og Kjøbmand Frederik Friis's Opbudsboe her af Staden, kundgjøres herved i Overeensstemmelse med Placaten af 21de April 1824 af os undertegnede der, som udnævnt Opbudsmænd, behandler indbemeldte Boe. Ordinaire Skiftesamlinger afholdes herefter den første Onsdag i hver Maaned, ovennævnte Tid og Sted. Skive, den 18de Februar 1848. Ølgaard. Thorup.
Viborger Samler, 1848-02-21
Bekjendtgjørelse. Løverdagen den 4de Marts, Formiddag Kl. 11, bliver hos Gaardmand Anders Giversen i Schaltz afholdt offentlig Licitation over Grundforbedrings=Arbeidet paa en Strækning af Viborg-Løgstøer Landevei over Laastrupbakke. Conditioner og Overslag tilligemed tilhørende Kort ligger til Eftersyn herpaa Contoiret og bemærkes at Overslagssummen er 1597 Rbd. Lysthavende anmodes at give Møde ommeldte Tid og Sted. Rinds-Gislum Herreders Contoir i Hobroe, den 15de Februar 1848. Høyer. Dette Blads udenlandske Artikel redig, af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-02-22
Tidende. Stift, Fivor Forsendes med Brevposten i Danmark og Hertugdømmerne. Tirsdagen den 2. Februar 1848. Nr. 32. 76 Aarg.
Viborger Samler, 1848-02-22
Udenlandske Efterretninger. Nordamerica. Fra New=York haves Efterretninger fra 29de Jan. Den mexicanske Regjering har gjort Fredsforslag, og der tilføies, at General Scott, som i Anledning af Uenigheden med General Worth er suspenderet fra Commandoen over Hæren og draget til Ansvar, og den americanske Commissair Trist have indladt sig paa disse Fredsforslag, og, som der fortælles, afsluttet under den engelske Gesandts Mægling i Mexico en Fredstractat, ifølge hvilken Rio Grande er bestemt som Grændse, og Ny-Mexico tilligemed Over-Californien aftrædes imod en Godtgjørelse til de forenede Stater.
Viborger Samler, 1848-02-22
New-York Herald af 15de Jan. omtaler et paa Børsen i Washington accrediteret Rygte, ifølge hvilket Regjeringen i Washington har afsluttet med den russiske Charge d'affaires Bodino et Laan af 20 Mill. Dollars af den keiserlige Skat. Den americanske Journaanseer denne Efterretning for ikke usandsynlig og knytter til samme allehaande politiske Betragtninger.
Viborger Samler, 1848-02-22
Den electroemagnetiske Telegraph, der gaaer til St. Louis er nu færdig. Den løber igjennem Belleville og Vestbelleville. Ved Mississippis Grændser erholder man saaledes i faa Minuter Efterretninger fra det atlantiske Hav. Telegraphen forbinder nu Stæderne Washington, Baltimore, Philladelphia, New=Boston, Buffalo, Pittsburg, Cincinnati, Louisville og St. Louis i uafbrudt Linie. Den er færdig i en Strækning af 4028 eng. Mile, og projecteret samt paabegyndt til yderligere 2800 Mile, uden nogensomhelst Medvirkning af Regjeringen.
Viborger Samler, 1848-02-22
Storbritannien og Jrland. Lord Morpeth, Præsident for Forst= og Skov-Departementet, har erholdt Underhusets Tilladelse til at indbringe en Bill angaaende Forbedringen af Politi=Sanitets-Tilstandene iblandt de lavere Folkeklasser, navnlig i de større Stæder. Billen tilsigter saaledes fornemmelig at skaffe tilveie for Alle og Enhver Luft, Lys, og Vand i en tilbørlig Qvalitet og Qvantitet. De Herrer Lord Duncan og Hume tillode sig blot at bemærke, at Vinduesskatten fremfor Alt maatte afskaffes, naar man vilde have Luft og Lys.
Viborger Samler, 1848-02-22
Den Krig, som Englænderne nu føre med Kafferne ved Kapstatens nordostlige Grændser, koster mange Menneskeliv og uhyre store Summer. J de sidste Kampe have Kafferne mistet ved Englændernes lykkelige Skærmydsler og Streiferier 2000 Stkr. Qvæg.
Viborger Samler, 1848-02-22
Den 11te Febr. fandt en frygtelig Explosion Sted i Manchester. En Dampkjedel sprang; Bygningen, hvori den fandtes, styrtede sammen og begravede 18 a 20 Personer under Ruinerne; otte af disse dræbtes paa Stedet: flere ere haardt saarede.
Viborger Samler, 1848-02-22
London, den 15de Febr. Lord Palmerston afgav idag i Underhusets Møde den Erklæring, at Lord Mintos Stilling i Rom havde ikke havt en diplomatisk Characteer (Latter); kun for Turin, Florenz og Neapel havde han været forsynet med Creditiver. Udenrigsministeren erklærede fremdeles, at han haabede, at en ny Æra var oprunden for Jtalien, og at Sagernes ny Tilstand nu vilde blive varig, da for første Gang Regjeringerne og Nationen stemmede overeens. Han erklærede fremdeles, at hvad Østerrig angik, saa indeholdt endnu de nyeste Depescher fra den britiske Gesandt i Wien den Forsikkring, at Østerrig, ikke tilsigtede en fjendtlig Jntervention i den italienske Halvøes Anliggender. Den engelske Regjering vilde af alle Kræfter understøtte Bestræbelserne for den italienske Toldforenings Jstandkomst, og bestræbe sig for, at denne basseredes paa Basis af Handelsfrihed. Den Tillid, den engelske Regjering nød i Jtalien, berettigede til det Haab, at dens Bestræbelser ikke vilde være forgjeves, og hvor stor denne Tillid var, fremgik iblandt Andet deraf, at Lord Minto netop efter den neapolitanske Regjerings udtrykkelige Ønske har begivet sig fra Rom til Neapel, for ved sin Indflydelse og sine Raad at lette Opløsningen af Øieblikkets Vanskeligheder. Der tales om, at den østerrigske Gesandt, Grev Diedrichstein, vil forlade London. Sunds Børsartikel omtaler Gesandtens Tilbagekaldelse (withdrawal), og Morn. Post vil vide efter Efterretninger fra selve det østerrigske Gesandtskabsbotel, at Greven afreiser den 1ste Marts og at han vil være fraværende i 5 a 6 Maaneder. At man bringer Gesandtens Afreise i Forbindelse med den nyeste Noteverling imellem Wien og London og deraf udleder allehaande betænkelige Slutninger, er en Selvfølge.
Viborger Samler, 1848-02-22
Frankerig. Paris, den 16de Febr. Dampfregatten Descartes er afseilet til Neapel; den har ombord den nye franske Gesandt ved Hoffet i Neapel, Baron Bussieres. Fire franske Dampskibe ligge nu i Vandene ved Neapel. Den engelske Flaades Bevægelser i disse Farvande blive stedse meere levende. Adm. Parker har afsendt 2 Damp fregatter, 1 Linieskib, 1 Fregat og flere mindre Krigskibe til Sicilien, fra England ventes hvert Øieblik to Damp fregatter til Malta. Den engelske Admiral har fremdeles et vaagent Øie med Østerrigs Rustninger i Triest og det synes, at Begivenhederne ville til Foraaret tage en alvorlig Vending.
Viborger Samler, 1848-02-22
Da mange i Paris bosatte Fremmede ere tilsinds af Frygt for Uroligheder at forlade Paris, har Guizot udstedet til de fremmede Gesandter og Charges d'affaires Circulairer af det Jndhold, at Regjeringen har taget alle Forholdsregler for at forebygge Udbrudet af Uroligheder.
Viborger Samler, 1848-02-22
Jtalien. Det er høist sandsynligt, at Stemningen i Genua og Turin har bevæget Kongen af Sardinien til at ile med at publicere Constitutionen. J Turin havde Municipalitetet forsamlet sig den 5te Febr. for at raadslaae omen Petition til Kongen om Oprettelsen af en Borgergarde. Men neppe var Discussionen om dette Anliggende aabnet, førend Grev Pietro Derossi di Santa Rosa yttrede: "Saadanne Forslag kunde have været tjenlige og gavnlige før Udfaldet af Ementen i Neapel, nu vare de utilstrækkelige. Lader os derfor henvende os til vor Konge, der handler som en Fader imod os, Ere vi ikke forpligtede til at bede ham om, at han vil krone det store Foretagende, som han saa hæderfuldt har begyndt og holdt fast ved, at han vil krone vor politiske Gjenfødsel ved Bevillingen af en Repræsentativforfatning." - Disse Ord henreve Forsamlingen. Hans Andragende antoges med 36 Stemmer imod 12, og en Comite udnævntes for at udkaste en Adresse til Kongen. Efter Beretninger fra Genua havde Municipalitetet i denne Stad fattet en lignende Beslutning. Kongen har forekommet Municipaliteternes Ønsker. Allerede den 6te Febr. arbeidede Kongen med sine Ministre paa Udkastet til en Proclamation.
Viborger Samler, 1848-02-22
Om den allerede omtalte hemmelige Overeenskomst imellem Østerrig og Neapel meddeler the Times følgende Oplysning: "Da de engelske Ministre i Aaret 1816 rakte Hoffet i Neapel Haanden til Modrevolutionen, da vidste hverken den udenrigske engelske Minister Lord Castlereagh, eller Sir A Court (daværende engelsk Gesandt i Neapel, at de kun vare Redskaber i en anden Magts Haand. De vidste ikke, at der til den imellem Østerrig og begge Sicilierne afsluttede Tractat af 12te Juni 1815 var tilføiet, en hemmelig Artikel, der indeholder følgende mærkelige Bestemmelse: "Da de Forbindtligheder, som DD. M. indgaae ved denne Tractat, for at sikkre Jtaliens indre Fred, paalægge dem som Pligt at bevare deres Stater, og Undersaatter for nye Ulykker og ukloge Opspind, som vilde afstedkomme de Ulykker, man vil undgaae, saa afgjøres det herved imellem de høie contraherende Parter, at Hs. Majestæt Kongen af begge Sicilierne ved den stedfundne nye Overtagelse af Regjeringen i dette Kongerige ikke skal lade indføre i samme, nogensomhelst Forandring, der ikke stemmer med de gamle monarkiske Jnstitutioner og med de af Hs. Keiserlige Majestæt med Hensyn til hans italienske Provindser adopterede Grundsætninger." - "Denne Artike!" – tilføier the Times - var Grundlaget til Østerrigs Vægring i Aaret 1820 om at erkjende den constitutionelle Regjering i Neapel, samt til den derefter følgende bevæbnede Jntervention for at fuldbyrde Troppauer= og Laibacher-Beslutningerne; vi formode, at Fyrsten af Metternich vil endnu ansee denne Artikel for ligesaa forbindende, som i sin Tid, og være af den Anskuelse, at denne Artikel leverer ham en casus belli imod enhver constitutionel Regjering i Neapel."
Viborger Samler, 1848-02-22
Efter Efterretninger fra Livorno af 5te Febr. er derfra den 12te indtil den 16de Jan, kæmpet uafladelig i og ved Palermo. Den 27de vilde Neapolitanerne gjøre det sidste Forsøg paa at bemægtige sig Staden. Fra Kl. 10 om Formiddagen indtil langt ud paa Aftenen vedvarede Kampen med frygteligt Raseri; 2000 Neapolitanere og 300 Palermitanere faldt paa Valpladsen. Hine havde løsladt alle Forbrydere af Fængslerne, men istedet for at forene sig med deres Befriere gik de over til Palermitanernes Rækker. Fouragemagazinerne bleve stukne i Brand hele Dagen henrandt under Kamp, Stormklokkernes hulle Lyd og en frygtelig Brand paa flere Puncter i Staden. Kampen ophørte omsider; Neapolitanerne toge Flugten til deres Skibe. Omtrent 2000 Neapolitanere, som ikke kunde komme til at indskibe sig, adspredte sig omkring i Landet. Ti Tusinde Palermitanere forfulgte dem, og kun faa af hine vil det lykkes at undgaae Sicilianernes Hevn. Den 27de var kun Castellamare, hvor Schweizerobersten Gros førte Commandoen, i Neapolitanernes Hænder. Den 1ste og 2den Febr. ankom de neapolitanske Tropper til Neapel. Dragon-Regimentet var næsten ganske tilintetgjort, af det 2det Regiment kom kun 1/2 tilbage; Jæger= og Grenadeer regimenterne ere i den sørgeligste Tilstand, næsten alle Cavallerihestene ere styrtede af Mangel paa Fourage. Senere Efterretninger fra Palermo af 31te Jan. melde, at den store Bankbygning i Palermo indtoges den 27de med Storm af Palermittanerne, der skulle have mistet 1000 Md. i Stormen. Franske Beretninger fra Palermo af 7de Febr. melde med Bestemthed, at den neapolitanske Garnison i Castellamare ved Palermo har overgivet sig, og at samme den 6te er ankommen til Neapel.
Viborger Samler, 1848-02-22
J den af Kongen af Sardinien udstedede Proclamation af 8de Febr. udhæves Hovedartiklerne af den nye Constitution for Kongeriget Sardinien. Den romerskecatholske og apostoliske Religion er den herskende i Staten, andre christne Secter taales, Kongens Person er hellig og ukrænkelig; Ministrene ere ansvarlige, Kongen alene tilkommer den udøvende Magt. Han er Statens Overhoved; han fører Commandoen over Land- og Sø-Magten, erklærer Krig, slutter Tractater, besætter Embeder; han stadfæster de givne Love og promulgerer dem, Kongen kan benaade. Den lovgivende Magt udøves af Kongen og begge Kamrene, af hvilke det første bestaaer af Medlemmer, der af Kongen udnævnes paa Livstid; det andet er et Valgkammer paa Grundlag af en Valgeensus, der nærmere bliver at bestemme. Det tilkommer Kongen og de tvende Kamre at foreslaae Love; men enhver Skattelov discuteres først i det andet Kammer. Kongen sammenkalder Kamrene hvert Aar; han prorogerer Kamrene; han kan opløse Valgkammeret, men han maa inden 4 Maaneders Forløb sammenkalde et nyt. Jngen Skat tør paalægges eller opkræves, med mindre at den er voteret af Kamrene og sanctioneret af Kongen. Pressen er fri, den individuelle Frihed garanteres. Proclamationen ender med disse Ord: "Den Almægtige tage den nye Æra, som tager sin Begyndelse for mit Folk, under sin Beskyttelse!"Med Hamborgerposten af 19de Febr. haves følgende nyere Efterretninger fra Jtalien. Journ, des Deb. meddeler fra Palermo Efterretninger indtil den 5te Februar inclusive. Den 3die vare de to Decreter, der forkynde Amnestiet og Constitutionen, ankomme fra Neapel. Men da Juntaen paastod, at Constitutionen af 1812 atter skulde indføres paa Øen Sicilien, bleve disse Decreter afviste. Den 4de Febr. constituerede Generalcomiteen i Palermo sig til en provisorisk Regjering. Denne bestaaer af fire Afdelinger, nemlig for Krigen, for Finantserne, for Justitsen og Cultus, for det Jndre, den offentlige Underviisning og Handelen. Spidsen for Regjeringen staaer Adm. Ruggiero Settimo. Sammes første Regjeringshandling er det ficilianske Parlements Sammenkaldelse til den 1ste Marts. Med dette Parlement skal den neapolitanske Regjering underhandle. Det stadfæstes, at den 5te Febr. blev efter en blodig Kamp den i Castellamare commanderende Schweizeroberst Gros nødsaget til at capitulere. Man tilstod ham fri Afmarsch med Vaaben og Bagage; en Overeenskomst om Fangernes Udvexling fandt Sted. Besætningen i Fortet, den sidste Rest af de neapolitanske Tropper paa Sicilien, indskibede sig paa 3 Dampskibe til Neapel.
Viborger Samler, 1848-02-22
Efter Allg. Zeit. fordre Sicilianerne en fuldstændig Adskillelse fra Neapel. J denne betrængte Stilling har Kongen, som allerede ommeldt, søgt om Englands og Frankerigs forenede Jntervention.
Viborger Samler, 1848-02-22
Fra Genua melder Allg. Zeit., at Sicilien forlanger en egen af Neapel aldeles uafhængig Konge. Lord Minto har fra Neapel begivet sig til Palermo for at forsøge en Udsoning. Det trænger til Stadfæstelse, at Pøbelen i Neapel skulde have krænket den engelske Consuls Hotel og nedrevet det engelske Vaaben samt at den engelske Consul skal have tilmeldt Adm. Parker det Passerede. – J de sidste Dage har Kongen af Neapel offentlig overleveret sine Tropper den trefarvede Cocarde. Alle disse Efterretninger skulle ved et Dampskib være overbragte den 9de til Genua.
Viborger Samler, 1848-02-22
Fremdeles melder Augsb. Allg. Zeit., at nye Arresteringer have Natten imellem den 8de og 9de Febr. fundet Sted i Mailand. Tre Coryphæer af Bevægelsespartiet, ere transporterede til Linz.
Viborger Samler, 1848-02-22
Hamborg, den 19de Febr. Allg. Preuss. Zeit, melder fra Wien under 14de Febr., at Feltmarschal GrevRadetzky skal have forlangt sin Demission som Overgeneral over den østerrigske Hær i Norditalien, og at han skal afløses af General Hrabowsky. J Treviso og Venedig (hvor man har forsøgt at sætte Jld paa Assistentshuset) have Opløb fundet Sted.
Viborger Samler, 1848-02-22
Jndenlandske Efterretninger. Sarkophagen, som omslutter det kongelige Liig, nedlagt Tinkisten, bæres af 8 forgyldte Sphiurer og er rigt besat med forgyldte Ornamenter; den er i antik Form, behængt med Fløiels Drapperier med forgyldte Kroner; paa Laaget er den kgl. Krone. Katafalken har ved Hovedet Rigets kgl. Vaaben, mellem to Lisener med Dødens Genier; begge Sider indesluttes ligeledes af Lisener med Genier, førende Seirens Palmer; paa den ene Side er den thronende Konge, omgiven af Statstyrelsen og den christelige Viisdom; til Thronen nærme sig Videnskab og Kunst, som i den Høisalige fandt den ophøiede Kiender og Beskytter; den anden Side viser Freden med Overflødighedens Genius og Ceres med Sindbilleder af Landets rige Høst, og dets Udførsel af de ved Agerdyrkningen vundne Skatte; ved Foden omgive to Muser, optegnende den Høisaliges Regjerings-Momenter, de bekjendte skjønne Vers af Digteren H. P. Holst. Samtlige Basreliefs, der smukt fremtræde i mat forgyldt Bronce paa den sorte Fløiels Grund, ere componerede og udførte af Professor Bissen; Ornamenterne paa Kisten og Katafalken i forgyldt Bronce af Kunstneren J. C. Dalhoff, understøttet af hans Broder Hofgjortler H. Dalhoff. Paa Katafalken og ved Castrum Doloris er i Bronce-Candelabre med forgyldte Ornamenter anbragt Voxlys, som kaste en stærk Glands over det hele Sørgeskue. Paa sædvanlig Maade ere de tre Sølvløver, stillede foran Katafalkens Fod og over Sarkophagen er som ved lit de parade Baldaquinen med Fryndser, Galloner og Qvaster anbragt i Loftet af det sort betrukne Sørge-Gemak. (Bl. Tid.) Udenfor Vesterport er man ifærd med at opføre tvende Æresporte, gjennem hvilke det kgl. Liigtog skal passere. De ere begge bekostede af Landbocommunerne i Sjælland, den ene opføres i Nærheden af Æresstøtten og den anden paa Bakken udenfor Indgangen til Frederiksberg Slot. Den Førstnævnte vil især blive smuk og pragtfuld og forsynet med følgende Jndskrift: O hvis Du fra den dybe Fred, Der skiller Livet fra de Døde, End eengang saae til Folket ned, Da vilde trofast Kiærlighed Fra dette Sted Dit Øie møde."
Viborger Samler, 1848-02-22
Ved denne Æresport ville Bønderne afsynge en af Psendonymen Barner Upo forfattet Sørgesang, hvortil Hr. Rung har componeret Musikken.